།
ཚུལ་བཞིན་དཔྱོད་པའི་ཤེས་རབ་མིག །
སྩོལ་མཛད་ལྷ་དང་བླ་མར་འདུད། །
གང་དེའི་བསྟན་པའི་ཉིན་བྱེད་འབུམ། །
གངས་ཅན་དགུང་དུ་འདྲེན་པའི་མཆོག
ཐོན་མིའི་གཞུང་ལས་ཉེར་མཁོའི་ཆ། །
འགའ་ཞིག་བཏུས་ནས་འདིར་གཅིག་བྱ། །
འཇམ་དབྱངས་ཐོན་མིས་འཕགས་ཡུལ་དུ། །
ཡིག་རིགས་ཀུན་བསླབས་གངས་ཅན་བརྡར། །
།
·001.

མཁོ་བའི་གསལ་བྱེད་སུམ་ཅུ་དང་། །
དབྱངས་བཞི་དང་བཅས་གཏན་ལ་ཕབ། །
གསལ་བྱེད་རྣམས་ལས་ཡ་བཏགས་བདུན། །
ར་བཏགས་བཅུ་དང་ལ་བཏགས་དྲུག །
ཝ་བཏགས་བཅུ་གཉིས་མགོ་ཅན་གསུམ། །
འཕུལ་དང་མཐའ་རྟེན་སོགས་སུ་དབྱེ། །
ཡ་བཏགས་བདུན་ནི་ཀ་ཁ་དང་། །
ག་དང་པ་ཕ་བ་མ་འོ། །
ར་བཏགས་ཀ་ཁ་ག་དང་ད། །
པ་ཕ་བ་མ་ས་ཧ་འོ། །
ལ་བཏགས་དྲུག་ནི་ཀ་དང་ག །
བ་ཟ་ར་དང་ས་ཡིན་ནོ། །
ཝ་བཏགས་ཀྭ་ཡེ་འདབ་ཆགས་ཁྭ། །
བཅྭ་བརྒྱད་ཉྭ་བཞི་དྭ་ཕྲུག་བུ། །
རྩྭ་སྔོན་ལན་ཚྭ་ཕྲུག་ཞྭ་གྱོན། །
རྭ་ཅོ་ཤྭ་དྲག་ལྭ་བའི་ཧྭ། །
ར་ལ་ས་ཡི་མགོ་ཅན་ནི། །
ར་མགོ་ལྡན་པ་ཀ་ག་ང༌། །
ཇ་ཉ་ཏ་ད་ན་དང་ནི། །
·002.

བ་མ་ཙ་དང་ཛ་ལ་འོ། །
ལ་མགོ་བཅུ་ནི་ཀ་ག་ང་། །
ཅ་ཇ་ཏ་ད་པ་བ་ཧ། །
ས་མགོ་ཀ་ག་ང་ཉ་ཏ། །
ད་ན་པ་བ་མ་ཙ་ལའོ། །
ག་ད་བ་མ་འ་དང་ལྔ། །
འཕུལ་ཡིག་ཡིན་ལ་གས་འཕུལ་ནི། །
ཅ་ཉ་ཏ་ད་ན་ཙ་ཞ། །
ཟ་ཡ་ཤ་ས་བཅུ་གཅིག་གོ །
དས་འཕུལ་དྲུག་ནི་ཀ་ག་ང་། །
པ་བ་དང་ནི་མ་ཡིན་ནོ། །
བས་འཕུལ་བཅུ་ནི་ཀ་ག་ཅ། །
ཏ་ད་ཙ་ཞ་ཟ་ཤ་སའོ། །
མས་འཕུལ་ཁ་ག་ང་ཆ་ཇ། །
ཉ་ཐ་ད་ན་ཚ་ཛ་འོ། །
འས་འཕུལ་ཁ་ག་ཆ་ཇ་ཐ། །
ད་ཕ་བ་ཚ་ཛ་དང་བཅུ། །
རྗེས་འཇུག་བཅུ་ནི་ག་ང་ད། །
ན་བ་མ་འ་ར་ལ་ས། །
·003.

སྔོན་རྗེས་གཉིས་པོ་ལས་གཞན་པའི། །
ཡི་གེ་རྣམས་ནི་མིང་གཞི་འོ། །
ད་ནི་སྔ་མའི་ཚིག་ཤུགས་ཀྱིས། །
ཕྱི་མ་ཇི་ལྟར་འཐོབ་ཚུལ་བཤད། །
ཐོག་མར་རྣམ་དབྱེ་དྲུག་པ་ཡི། །
ཀྱི་གི་གྱི་འི་ཡི་རྣམས་ནི། །
ད་བ་ས་དང་ད་དྲག་དག །
ཐོབ་མཐར་ཀྱི་དང་ག་ང་གི། །
ན་མ་ར་ལ་བཞི་པོ་གྱི། །
མཐའ་རྟེན་མེད་མཐར་འི་འཐོབ་ཅིང༌། །
རྐང་པ་སྐོང་ཚེ་ཡི་ཞེས་འཐོབ།
འོ་འུ་འམ་གྱི་ཚེག་ཁྱིམ་ཡང་། །
ཁ་སྐོང་ཁ་སྐོང་མིན་པས་དབྱེ། །
དེ་ཡང་དགའ་འོ་བདེ་འོ་སོགས། །
རྫོགས་ཚིག་ལ་ནི་འོ་ཉིད་དེ། །
མཛེས་དགའ་བོ་དང་ཀུན་དགའ་བོ། །
མཛའ་བོ་དཔའ་བོ་ངོ་བོ་དང༌། །
སྤྱི་བོ་ལ་སོགས་མིང་གི་ཆ། །
ཝ་ཕྱེད་ཉིད་དུ་འབྲི་ཞིང་བཀླག །
.004.

གུག་ཀྱེད་ཅན་དང་བརྩེགས་པ་དང་། །
མཐའ་རྟེན་ཅན་མཐར་འ་མཐའ་སྤང་། །
རྣམ་དབྱེ་བདུན་པ་ལ་དོན་གྱི། །
ཏུ་དུ་སུ་རུའི་ཞབས་ཀྱུ་ནི། །
ག་བ་ད་དྲག་ཅན་མཐར་ཏུ། །
ང་ད་ན་མ་ར་ལ་དུ། །
ས་སུ་མཐའ་རྟེན་མེད་པ་དང་། །
འ་མཐར་རུ་ཞེས་བརྗོད་པ་ཡིན། །
ཚིག་ཕྲད་ག་བ་ད་རྗེས་སུ། །
ཅིང་ཅེས་ཅེའོ་ཅེ་ན་ཅིག །
ང་འ་ན་མ་ར་ལ་དང་། །
མཐའ་རྟེན་མེད་པའི་རྗེས་དག་ཏུ། །
ཞིང་ཞེས་ཞེའོ་ཞེ་ན་ཞིག །
ས་མཐར་ཤིང་ཤེས་ཤེ་ན་ཤིག །
ད་དྲག་ཐོབ་ངེས་ན་ར་ལའི། །
རྗེས་སུ་ཅིང་སོགས་ལྔ་པོ་སྦྱོར། །
ན་ར་ལ་ས་ད་དྲག་གི །
རྗེས་སུ་ཏེ་རྐྱང་ད་མཐར་དེ། །
ག་ང་བ་མ་འ་དང་ནི། །
.005.

མཐའ་རྟེན་མེད་རྗེས་སྟེ་ཞེས་འཐོབ། །
ག་ད་བ་ས་ཉིད་དང་ནི། །
ད་དྲག་ཐོབ་པའི་རྗེས་སུ་ཀྱང་། །
ང་འ་ན་མ་ར་ལ་ཡང་། །
མཐའ་རྟེན་མེད་མཐར་འང་དང་ནི། །
རྐང་པ་སྐོང་ཚེ་ཡང་ཞེས་བྱ། །
དྲི་དང་རྫོགས་ཚིག་སྐབས་སུ་ནི། །
མཐའ་རྟེན་མེད་མཐར་འམ་དང་འོ། །
མཐའ་རྟེན་ཅན་རྣམས་རང་རང་དང་། །
ད་དྲག་ཅན་མཐར་ཏ་ཡིག་ལ། །
རིམ་བཞིན་མ་དང་ན་རོ་གཉིས། །
མཁས་པས་ཡང་དག་སྦྱར་བར་བྱ། །
མིང་མཐའི་པ་བའི་ཁྱད་པར་ནི། །
ག་ད་ན་བ་མ་ས་དང་། །
ད་དྲག་ཅན་མཐར་པ་དང་ནི། །
ང་འ་ར་ལ་མཐའ་མེད་མཐའི། །
བ་ཕྱེད་ཝར་འབོད་རྣམས་ལ་བ། །
གཞན་ལ་པ་ཉིད་སྦྱར་ཏེ་བཀླག
གཅོད་མཚམས་མཐའ་རྟེན་ག་ཡིག་མཐར། །
·006.

གཅིག་ཤད་ང་ཡིག་མ་གཏོགས་པའི། །
ཤད་གོང་རྣམས་སུ་ཕྱི་ཚེག་སྤངས། །
ཚིགས་སུ་བཅད་པའི་རྐང་མཐའ་དང༌། །
ལྷུག་པའི་སྡེ་ཚན་རྫོགས་མཚམས་ཀྱི། །
ན་རོ་ཅན་མཐར་ཉིས་ཤད་བྱ། །
སྡེ་ཚན་ཆེན་པོ་རྫོགས་མཚམས་དང་། །
ལེའུ་མཚམས་ལྟ་བུར་བཞི་ཤད་འཐོབ། །
ཚེག་ཤད་དང་ནི་རྐྱང་ཤད་གཉིས། །
འཐོབ་ཚུལ་རང་རང་སྐབས་དང་སྦྱོར། །
ད་ནི་འཕུལ་དང་མཐའ་རྟེན་མགོ །
མེད་ལ་སྦྱོར་དང་ཡོད་ལ་སྤོང་། །
གདམ་ང་ཅན་ལ་མཐའ་གཅིག་ཏུ། །
འཛིན་པའི་འཁྲུལ་སྤོང་ཅུང་ཟད་བཤད། །
རྔ་ཡབ་གེ་སར་སིལ་སྙན་དང་། །
མངོན་སུམ་ཕུན་སུམ་ཚོགས་སོགས་ལ། །
གས་འཕུལ་ནོར་རོ་གཤའ་མ་དང་། །
གཤགས་འགྱེད་སོགས་ལ་མེད་ལ་ནོར། །
སར་བ་ལྟ་བུར་གང་ཡང་རུང་། །
སྐྱིལ་ཀྲུང་སོགས་ལ་དས་འཕུལ་མེད། །
.007.

དགུང་ལོ་མཚན་དགུང་ལོང་ཁྲིད་ཀྱི། །
དམིགས་བུ་སོགས་ལ་མེད་ན་ནོར། །
སྙན་དངགས་སོགས་ལ་གང་ཡང་རུང་། །
ཕྱག་དར་ལག་དར་གད་མོ་དང༌། །
སྐྲ་ཤད་སོགས་ལ་བས་འཕུལ་སྤངས། །
བསེར་བུ་སྐྱོ་བསངས་རྒྱ་མོ་བཟའ། །
བྱི་བདར་སོགས་ལ་མེད་ན་ནོར། །
སྔོ་སངས་ལྟ་བུ་གང་ཡང་རུང་། །
ཐ་གྲུ་ཐ་མ་ཚར་དུ་དངར། །
ཚོན་རྩི་སོགས་ལ་མས་འཕུལ་སྤངས། །
མཐེ་བོ་མཚེ་མ་སྔོ་སྨན་མཚེ། །
ཁྱིམ་མཚེས་སོགས་ལ་མེད་ན་ནོར། །
ཐུན་མོང་ལ་སོགས་གང་ཡང་རུང་། །
ཚོང་འདུས་ཁམས་དང་ཚོགས་པ་ཚོམས། །
ཕྲ་མ་ཁོན་འཛིན་ཁྲོ་བ་ཁྲོས། །
རིམ་གྲོ་ཕྲ་མོ་ཕོངས་པ་དང༌། །
ཕྱུག་པོ་སོགས་ལ་འས་འཕུལ་སྤངས། །
མཐའ་འཁོབ་འཁྲི་ཤིང་འཁུར་བ་དང་། །
ཚུལ་འཆོས་སོགས་ལ་མེད་ན་ནོར། །
.008.

ཕྲིན་ཕྲེང་སོགས་གང་ཡང་རུང་། །
་༴
ལལས་ཡི་གེ་མྱུ་གུ་ལུ་གུ་རྒྱུད། །
ཤཱཀྱ་སོགས་ལ་ག་མཐའ་སྤངས། །
ཕྲག་དོག་ཕྲུག་གུར་མེད་ན་ནོར། །
པུས་མོའི་ལྷ་ང་སྒོ་ང་དང་། །
སླ་ང་སོགས་ལ་ང་མཐའ་ནོར། །
ཡི་དམ་ཡི་རང་ཡི་དྭགས་དང་། །
སྲི་ཞུ་སོགས་ལ་ད་མཐའ་ནོར། །
སྐད་ཅིག་ལྟ་བུར་གང་ཡང་རུང་། །
སེ་མོ་དོ་ལ་ན་མཐའ་སྤངས། །
བྱན་མོ་ལྟ་བུར་མེད་ན་ནོར། །
ལྷ་བཙུན་བཟའ་བཏུང་གདུ་བུ་དང་། །
ལེ་བརྒན་སོགས་ལ་བ་མཐའ་ནོར། །
རྒྱ་འདྲེ་ཁ་མཆུ་ར་མདའ་དང༌། །
ར་མཉེ་ན་བཟའ་རྩྭ་མཆོག་གྲོང་། །
རྒྱ་མཚོ་སོགས་ལ་མ་མཐའ་ནོར། །
ལྷ་རྗེ་མདོ་རྒྱུད་ང་རྒྱལ་ཅན། །
བྱ་རྒོད་རྡོ་རྗེ་མཐའ་རྟེན་དང༌། །
ལྷ་རྟེན་སོགས་ལ་ར་མཐའ་ནོར། །
·009 ·

དུར་ཁྲོད་མདོར་བསྡུས་མེད་ན་ནོར། །
བདེ་གཤེགས་སོགས་ལ་གང་ཡང་རུང༌། །
སྙུན་གྱི་གསོ་སྨན་ཁ་དྲོ་དང༌། །
གྲྭ་ལྔ་སོགས་ལ་ལ་མཐའ་ནོར། །
རིག་སྔགས་གསུང་རབ་མཁྱེན་རབ་དང་། །
ནམ་མཁའ་གོ་འཕང་ཁྲི་འཕང་མཆོག །
བསྐྱེད་རིམ་རྫོགས་རིམ་འདུ་ཤེས་དང༌། །
མཁའ་སྤྱོད་ས་སྤྱོད་དོ་ཤལ་འཕྲེང༌། །
ཉམ་ཆུང་ཉམ་ཐག་ཉམ་ང་བ། །
ལོག་རྟོག་སོམ་ཉི་ཆོམ་རྐུན་དང་། །
ཆོ་ག་སོགས་ལ་ས་མཐའ་ནོར། །
ལྷས་བྱིན་ཀླུས་བྱིན་གདམས་ངག་སོགས། །
མང་པོ་ཞིག་ལ་མེད་ན་ནོར། །
དྲི་བཟང་རྒྱུད་མངས་གོ་རིམ་དང་། །
འཁོར་ལོས་བསྒྱུར་སོགས་གང་ཡང་རུང་། །
ཀླད་ཀོར་སྟོད་ཀོར་གདུབ་ཀོར་དང་། །
པད་ཀོར་ཐན་ཀོར་འོད་ཀོར་འཕྲེང་། །
ཨ་མྲ་སོགས་ལ་ས་མགོ་མེད། །
ངུར་སྨྲིག་སྨིག་རྒྱུར་མེད་ན་ནོར། །
· 010.

ཡི་གེ་ཞལ་ཏ་ད་ལྟ་དང་། །
ལ་སོགས་ཐ་དད་ཅེས་རྣམས་ལ། །
བར་ཚེག་མི་བྱེད་བླུན་པོའི་ལུགས། །
འཁྲུལ་སྤོང་འདི་ནི་ཆེས་ཆེར་དུ། །
མཁོ་ཕྱིར་ལོ་ཙཱའི་གསུང་དངོས་བྲིས། །
རྗེས་འཇུག་ག་སོགས་ཕལ་ཆེར་ལ། །
ཡང་འཇུག་ས་མཐའ་ཡོད་མེད་ཀྱི། །
དོན་གྱི་ཁྱད་པར་ཐ་དད་དུ། །
འབྱེད་པའི་ཚུལ་དེ་ཅུང་ཞིག་སྨྲ། །
རྒྱུན་དུ་རྟག་དང་རྟགས་མཚན་དང་། །
མི་རྟག་འཇིག་དང་སྐྲག་ནས་འཇིགས། །
གཡང་སའི་གྲོག་དང་མཛའ་བའི་གྲོགས། །
ཉིན་མཚན་ཞག་དང་ཐག་པའི་ཞགས། །
གཅན་གཟན་གཟིག་དང་སྤྱན་གྱིས་གཟིགས། །
མི་དགེ་སྡིག་དང་གཤེ་བའི་བསྡིགས།
གནོད་པའི་གདུག་དང་འབུབ་པའི་གདུགས། །
རུས་ཀྱི་གདུང་དང་ཉི་མས་གདུངས། །
ཞལ་གྱི་གདོང་དང་ཁ་མིག་གདོངས། །
དུད་འགྲོའི་ལུག་དང་དཔེ་ཡི་ལུགས། །
·011.

ནོར་གྱིས་ཕྱུག་དང་དུད་འགྲོའི་ཕྱུགས། །
ལུས་ཀྱི་ལག་དང་ཞེ་སའི་ལགས། །
བློ་ཡི་རིག་དང་རྒྱུད་ཀྱི་རིགས། །
སྨྲ་བའི་ཚིག་དང་མཚམས་ཀྱི་ཚིགས། །
རི་མོའི་ཐིག་དང་ཟག་པའི་ཐིགས། །
ཁ་དོག་ནག་དང་ཤིང་གི་ནགས། །
དུམ་བུར་ཆག་དང་ཡུལ་དེར་ཆགས། །
རྡུལ་གྱི་དྲེག་དང་སྟོབས་ཀྱི་དྲེགས། །
མིག་འབྲས་ལོང་དང་འཛོམ་པའི་ལོངས། །
ཕྱིན་ཅི་ལོག་དང་ཟུར་གྱི་ལོགས། །
ཆུང་བའི་དོག་དང་དགྲ་ལ་དོགས། །
སྟེང་གི་ཐོག་དང་གཞན་གྱིས་ཐོགས། །
གྱེན་དུ་བསླང་དང་སློང་མོ་བསླངས། །
གསོར་གྱིས་དབུག་དང་ཁ་ཡི་དབུགས། །
མིག་གིས་མཐོང་དང་ནམ་མཁའི་མཐོངས། །
ཐམས་ཅད་ཚང་དང་གཙང་བའི་ཚངས། །
རེག་བྱའི་གྲང་དང་རྩིས་ཀྱི་གྲངས། །
གྲངས་ཀྱི་སྟོང་དང་ཟད་ནས་སྟོངས། །
བུ་གའི་ཁུང་དང་ཕུགས་ཀྱི་ཁུངས། །
· 012.

དྲི་བའི་གང་དང་ཁ་བའི་གངས། །
མཚན་མོའི་མདང་དང་ཚོན་གྱི་མདངས། །
མཚམས་ཀྱི་དང་དང་གསལ་བའི་དྭངས།
།
ཡོ་མེད་དྲང་དང་གནས་ནས་དྲངས། །
ནུབ་པའི་བྱིང་དང་ཕལ་ཆེའི་བྱིངས། །
དུད་ཚོའི་གྲོང་དང་གུམ་པའི་གྲོངས། །
བཏེགས་པའི་ཡང་དང་རྒྱ་ཆེའི་ཡངས། །
ནང་པར་སང་དང་རིག་པ་སངས། །
སྒྱེད་པུའི་ཐབ་དང་བློ་ཡི་ཐབས།
བཟང་པོའི་རབ་དང་རིམ་པའི་རབས། །
ཟས་སོགས་སྟོབ་དང་ཤེད་མོང་སྟོབས། །
སྔ་གཞུག་རིམ་དང་ཡམས་ཀྱི་རིམས། །
ཟ་བའི་ཁམ་དང་འབྱུང་བའི་ཁམས། །
བརྗིད་པའི་རྔམ་དང་འཐུག་པའི་རྔམས། །
མདུན་གྱི་དྲུང་དང་དྲུངས་ནས་འབྱིན། །
ཆ་ལང་སོགས་དང་གྱེན་ལ་ལངས། །
ཁ་བསྐང་བ་དང་ཐུགས་དམ་བསྐངས། །
རྩྭ་ཡི་འཇག་མ་འཐས་པའི་འཇགས། །
རྐང་པ་འཁུམ་དང་ཤེས་པ་འཁུམས།
.013.

འཁྱག་ནས་འཁོབ་དང་ཆུམ་པའི་འཁོབས། །
ཟིན་པའི་གྲུབ་དང་ཆགས་འབྱོར་གྲུབས། །
ཐག་རིང་རྒྱང་དང་མངོན་པའི་རྒྱངས། །
རྐང་པའི་རྒྱུག་དང་ཇ་སོགས་རྒྱུགས། །
བྲབ་པའི་ལྕག་དང་མགར་བའི་ལྕགས། །
འདབ་ཆགས་གླག་དང་བསླུ་ཐབས་གླགས། །
རྡོ་སོགས་བཅག་དང་ཞབས་ཀྱིས་བཅགས། །
ཁང་པའི་ལྕོག་དང་བློ་ཡིས་ལྕོགས། །
བཏུང་བའི་ཆབ་དང་ལྷན་ཅིག་ཆབས། །
བཅག་པའི་ཆོག་དང་རུང་བའི་ཆོགས། །
ཉམ་ང་བ་དང་ཉམས་རྟོགས་བཟང་། །
སྙོམ་འཇུག་སོགས་དང་ཀུན་ལ་སྙོམས། །
སྨྲ་བའི་གཏམ་དང་མཛོད་ཀྱི་གཏམས། །
ཐ་གས་བཏག་དང་དེ་ལ་བཏགས། །
རྣམ་རྟོག་སོགས་དང་བློ་ཡིས་རྟོགས། །
ནགས་ཀྱི་སྟག་དང་ཡས་སྟགས་དང་། །
སྐས་ཀྱི་གདང་དང་སྐད་ཀྱི་གདངས། །
གདེང་ཐོབ་པ་དང་ཞལ་སྒོ་གདེངས། །
རྣམ་གྲངས་སོགས་དང་མང་པོའི་རྣམས། །
· 014 ·

བདེན་རྫུན་དཔང་དང་མཐོན་པོའི་དཔངས། །
ས་གཞིའི་སྤང་དང་ཉེས་པ་སྤངས། །
དད་པའི་ཕྱག་དང་ས་རྡུལ་ཕྱགས། །
པྟ་མིའི་གོ་འཕང་རྒྱང་དུ་འཕངས། །
སྐྱེན་པོའི་འཕོང་དང་ལུས་ཀྱི་འཕོངས། །
གཡོ་འགུལ་འཕག་དང་མཐོ་བའི་འཕགས། །
ལྷག་པའི་ལྷག་དང་བྱོན་པའི་ལྷགས། །
ཤ་གཟུག་དང་ནི་དབྱིབས་ཀྱི་གཟུགས། །
དྲི་མ་དག་དང་རི་དྭགས་སོགས། །
བྲན་གྱི་གཡོག་དང་ཐུམ་གྱིས་གཡོགས། །
ལག་པའི་འདོམ་དང་གསང་གནས་འདོམས། །
ཤུབ་བུར་སྨྲ་དང་མཚོན་ཆའི་ཤུབས། །
སྤུན་གྱི་སྲིང་དང་ཕྱོགས་སུ་སྲིངས། །
འཕྲད་པའི་ཐུག་དང་ལྷ་ཡི་ཐུགས། །
ནོར་རྫས་སོགས་དང་མང་སྡུད་སོགས། །
འདི་འདྲའི་ཚིག་གི་གདངས་མཐུན་ཡང་། །
དོན་ཁྱད་ས་མཐའ་ཁོ་ན་ཡིས། །
འ